۱۴۴۷-۴-۲ تاریخ نشر شوی خبرونه لغمان به ۲۰ خانواده #زلزله‌زده در #لغمان کمک نقدی صورت گرفت پنج‌شنبه، ۲ ربیع‌ الآخر ۱۴۴۷ #هلال_احمر_افغانی مبلغ ۲۱۰٬۰۰۰ افغانی کمک نقدی را به ۲۰ خانواده‌ای که در اثر زلزله اخیر آسیب در ولسوالی‌ علینگار ولایت لغمان آسیب‌دیده بودند، توزیع نمود که به هر خانواده ۱۰۵۰۰ افغانی مساعدت شده است. هرات هرات؛ د #کونړ_زلزله_ځپلو لپاره د ترکیې سرې میاشت ۹۲۲ ټنه د بشری توکو مرسته #افغانی_سرې_میاشتې ته وسپارله پنجشنبه، ۲ ربیع الآخر ۱۴۴۷ د #ترکیې_سرې_میاشتې له لوری د کونړ ولایت د وروستۍ زلزلې له زیانمنو کورنیو سره د ۹۲۲ ټنه د خوراکی او غیر خوراکی خوراکی توکو مرسته د اورګاډی له لارې هرات ولایت ته راورسېده. یاده بشری مرسته د هرات په روزنک د اوسپنۍ پټلۍ تم ځای کې د یو لړ ځانګړو مراسمو په ترڅ کې، د #افغانستان لپاره د ترکیې سفیر جنک اونال په لاس د افغانی سرې میاشتې مرستیال ښاغلی حافظ عزیز الرحمن ته وسپارل شوه. په مراسمو کې په افغانستان کې د ملی ټولنو نړیوال فدراسیون د پروګرامونو مسئول ښاغلی احمد سلیمان، افغانستان کې د ترکیې سرې میاشتې رئیس ښاغلی نعیم الله کریمی، د مرکزی او سیمه ییزو دفاترو مسئولینو او یو شمېر دولتی چارواکو هم ګډون درلود. د افغانی سرې میاشتې مرستیال د ترکیې له همېشنیو مرستو مننه وکړه او ویې ویل: دا بشری مرسته د زلزلې له #زیانمنو وګړو سره د انسانی همدردۍ ښکاره ثبوت دی او افغانی سره میاشت ژمنه ده، چې په بشپړ شفافیت سره به یې تر مستحقو کورنیو رسوی. په افغانستان کې د ترکیې سفیر ښاغلی جنک اونال په خپلو خبرو کې وویل: "دا ۹۲۲ ټنه مرسته، چې خوراکی او غیر خوراکی توکی په کې شامل دی، د طبیعی پېښو له امله زیانمنو، په ځانګړی ډول د کونړ زلزله ځپلو کورنیو لپاره افغانستان ته رالېږل شوې، څو په دې بېړنی حالت کې زیانمنې کورنۍ ترې ګټه واخلی او تر یو حده یې د ژوند لومړنۍ اړتیاوې پوره کړی. نوموړی ټینګار وکړ، چې ترکیه به تل د افغان ولس سره په سختو شرایطو کې ولاړه وی.